ai4bharat/Pralekha huggingface dataset:
आदिवासी विकास मंत्रालय
मुंबईमधील “ ट्राईब्स इंडिया शोरूमचे” अर्जुन मुंडा यांच्या हस्ते व्हिडिओ कॉन्फरन्सच्या माध्यमातून ई- उद्घाटन
केंद्रीय आदिवासी व्यवहारमंत्री अर्जुन मुंडा यांनी आज मुंबईत फोर्ट येथे एलआयसी वेस्टर्न झोनल कार्यालयाच्या इंडियन ग्लोब चेंबर्समधील ‘ट्राईब्स इंडिया शोरुम’चे व्हिडिओ कॉन्फरन्सिंगच्या माध्यमातून उद्घाटन केले. या व्हर्चुअल उद्घाटन कार्यक्रमाला आदिवासी व्यवहारमंत्रालयाचे सचिव दीपक खांडेकर,ट्रायफेडचे अध्यक्ष आर सी मीणा आणि ट्रायफेडचे व्यवस्थापकीय संचालक प्रवीण कृष्णा, नामवंत डिझायनर रुमा देवी आणि चित्रपट अभिनेत्री पूजा बत्रा उपस्थित होते. 50 लाख आदिवासी कारागीर आणि वनोत्पादने गोळा करणाऱ्यांना त्यांच्या गरजेच्या काळात, उत्पन्न मिळावे, रोजगार मिळावा आणि चरितार्थ सुरू राहावा यासाठी त्यांच्या पाठिशी आपण अतिशय खंबीरपणे उभे आहोत, असे मुंडा यांनी यावेळी बोलतांना सांगितले.
आदिवासी बांधवांना पाठबळ देण्यासाठी आपल्या मंत्रालयाचा निर्धार आणि ट्रायफेडचे एकीकृत प्रयत्न याविषयी बोलताना मुंडा यांनी सांगितले की, पंतप्रधानांनी दिलेल्या व्होकल फॉक लोकल या संदेशाला अनुसरून वाटचाल करण्यासाठी आणि आदिवासींच्या चरितार्थाला चालना देण्यासाठी आदिवासी व्यवहार मंत्रालयाच्या ट्रायफेड या पणन विभागाने व्यापक परिणाम असलेले हे असाधारण उपक्रम सुरू केले आहेत. ही वन आणि आदिवासी उत्पादने आता देशभरातील 150 शहरांमधील ग्राहकांच्या दारात थेट पोहोचणार आहेत, अशी माहिती त्यांनी दिली. सध्या अस्तित्वात असलेल्या पायाभूत सुविधांना भक्कम करण्यासाठी छत्तीसगडमध्ये जगदलपूर आणि महाराष्ट्रात रायगडमध्ये ट्रायफूड प्रकल्पाचा एक भाग म्हणून अन्न प्रक्रिया उद्योग मंत्रालय आणि एनएसटीएफडीसीच्या सहकार्याने गौण वन उत्पादन प्रक्रिया केंद्रे सुरू करण्यात येणार आहेत आणि त्यामुळे हजारो आदिवासींना रोजगार संधी उपलब्ध होतील, असे मुंडा यांनी सांगितले.
मुंबईमधील फोर्टसारख्या प्रतिष्ठित भागामध्ये सुरू करण्यात आलेले ट्राईब्स इंडिया हे विक्री केंद्र मुंबईमधील तिसरे केंद्र आहे. सध्या पनवेल आणि जुहू येथे अशा प्रकारची दोन केंद्रे सुरू आहेत अशी माहिती त्यांनी दिली. फोर्ट, मुंबई येथे डी एन मार्गावर इंडियन ग्लोब चेंबर्समध्ये सुरू झालेले हे केंद्र देशभरातील 122वे ट्राईब्स इंडिया केंद्र आहे. सर्व 27 राज्यांमधील कला आणि हस्तकला उत्पादनांचा साठा ठेवण्याबरोबरच वन धन अत्यावश्यक वस्तू आणि या महामारीच्या काळात रोगप्रतिकारक्षमता वाढवणाऱी उत्पादने यावर प्राथमिक भर देणारे पहिले ठिकाण म्हणून या विक्री केंद्राकडे पाहिले जात आहे.
पंतप्रधान कार्यालय
नवी दिल्लीत इस्कॉनच्या गीता आराधना महोत्सवाला पंतप्रधानांची उपस्थिती
नवी दिल्ली, 26 फेब्रुवारी 2019
पंतप्रधान नरेंद्र मोदी आज नवी दिल्लीतल्या इस्कॉन - ग्लोरी ऑफ इंडिया कल्चर सेंटर इथे झालेल्या गीता आराधना महोत्सवाला उपस्थित राहिले होते.
इस्कॉन भक्तांनी तयार केलेल्या वैशिष्ठयपूर्ण भगवद्गीतेचे प्रकाशन पंतप्रधानांनी केले. 2.8 मीटरपेक्षा अधिक तिचे मोजमाप असून वजन 800 किलोपेक्षा अधिक आहे.
यावेळी पंतप्रधानांनी उपस्थितांसमोर आपले मनोगत व्यक्त केले. या सुंदर भगवद्गीतेचे प्रकाशन हा संस्मरणीय क्षण आहे. हे वैशिष्ठ्यपूर्ण पुस्तक जगासमोर भारताच्या ज्ञानाचे प्रतीक ठरेल, असे त्यांनी सांगितले.
लोकमान्य टिळकांनी कारावासात लिहिलेल्या 'गीता रहस्याचे' स्मरण यावेळी पंतप्रधानांनी करून दिले. टिळकांनी या ग्रंथात भगवान कृष्णाचा निष्काम कर्माचा संदेश सोप्या प्रकारे समजावून सांगितला आहे. महात्मा गांधी यांनी लिहिलेल्या 'भगवद्गीता ॲकॉर्डिंग टू गांधी' या पुस्तकाचाही उल्लेख केला. या पुस्तकाची एक प्रत आपण अमेरिकेचे माजी राष्ट्राध्यक्ष बराक ओबामा यांना दिली असल्याचा उल्लेख पंतप्रधानांनी केला.
या महाकाव्याबाबत जगभरात जागृती वाढावी यासाठी श्रील भक्तिवेदांत प्रभुपादजी यांनी केलेल्या प्रयत्नांचे पंतप्रधानांनी कौतुक केले.
जीवनात जेव्हा पेचप्रसंग निर्माण होतो तेव्हा भगवद्गीता मार्गदर्शक ठरते, असे त्यांनी सांगितले. गीतेतील एक श्लोक त्यांनी उद्धृत केला. मानवतेच्या शत्रूशी सामना करतांना ईश्वरी शक्ती नेहमी आपल्यासोबत असते. लोकांची आणि देशाची सेवा करण्याची प्रेरणा गीता आपल्याला देते.
मानवतेसमोर असलेल्या अनेक प्रश्नांची उत्तरे भारतीय मूल्य आणि संस्कृतीमध्ये आहेत. यासंदर्भात त्यांनी योग आणि आयुर्वेदाचा उल्लेख केला.
B.Gokhale/S.Kakade/D.Rane
(Visitor Counter : 53
पंतप्रधान कार्यालय
बिजू पटनायक यांच्या जयंतीनिमित्त पंतप्रधान नरेंद्र मोदी यांनी वाहिली आदरांजली
बिजू पटनायक यांच्या जयंतीनिमित्त पंतप्रधान नरेंद्र मोदी यांनी, त्यांना आदरांजली वाहिली आहे.
यासंदर्भात ट्वीट करत, पंतप्रधानांनी म्हटले आहे;
“बिजू बाबू यांच्या जयंतीनिमित्त मी त्यांच्यासारख्या अत्यंत उमद्या नेत्याला आणि संस्थाबांधणी करणाऱ्या संघटकाला श्रद्धांजली अर्पण करतो. ते एक अत्यंत प्रभावी आणि बहुआयामी व्यक्तिमत्व होते, ज्यांनी ओदिशाच्या विकासात अतुल्य योगदान दिले आहे. आणीबाणीशी लढा देताना त्यांचे योगदानही उल्लेखनीय आहे.”
पंतप्रधान कार्यालय
पंतप्रधान 17 ऑगस्ट रोजी टोक्यो 2020 पॅरालिम्पिकसाठीच्या भारतीय चमूशी साधणार संवाद
नवी दिल्ली, 15 ऑगस्ट 2021
पंतप्रधान नरेंद्र मोदी टोक्यो2020 पॅरालिम्पिकसाठीच्या भारतीय पॅरा-अॅथलिटशी 17 ऑगस्ट रोजी सकाळी 11 वाजता दूरदृश्य प्रणालीद्वारे संवाद साधणार आहेत.
54 भारतीय क्रीडापटू 9 क्रीडाप्रकारात देशाचे प्रतिनिधीत्व करणार आहेत. पॅरालिम्पिकसाठीचा भारताचा हा आतापर्यंतचा सर्वात मोठा चमू आहे. या संवादादरम्यान केंद्रीय मंत्र्यांचीही उपस्थिती असणार आहे.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
मातृभूमी या मल्याळी दैनिकाच्या शतकमहोत्सवी वर्षानिमित्त वर्षभर सुरु राहणाऱ्या कार्यक्रमांचे पंतप्रधानांच्या हस्ते 18 मार्च रोजी होणार उद्घाटन
मातृभूमी या मल्याळी दैनिकाच्या शतकमहोत्सवी वर्षानिमित्त वर्षभर सुरु राहणाऱ्या कार्यक्रमाचे पंतप्रधान नरेंद्र मोदी 18 मार्च 2022 ला दुपारी 11 वाजता दूरदृश्य प्रणालीद्वारे उद्घाटन करणार आहेत.
18 मार्च 1923 ला मातृभूमी दैनिक सुरु झाले. राष्ट्रहिताचे मुद्दे ठळकपणे मांडतानाच सामाजिक सुधारणा आणि विकास कार्यक्रमही पुढे नेण्यात हे दैनिक अग्रस्थानी राहिले आहे. मातृभूमीच्या 15 आवृत्या असून 11 नियतकालिके आहेत. मातृभूमी पुस्तक विभागाकडून समकालीन विषयांवर विस्तृत श्रेणीत पुस्तके प्रकाशित करण्यात येतात.
आयुष मंत्रालय
आयुष मंत्रालयाकडून पाच वेबिनारच्या मालिकेचे आयोजन
मालिकेसाठी पाच नामांकित संस्था एकत्र येणार
आंतरराष्ट्रीय योग दिन, 2021 च्या अनुषंगाने आयुष मंत्रालय विविध उपक्रमांचे आयोजन करत आहे. त्यापैकी एक म्हणजे पाच वेबिनारची मालिका जी योगाभ्यास या संकल्पनेवर आधारित आहे. देशातील पाच नामांकित संघटनांचे सहकार्य लाभणार असून त्या सध्याच्या परिस्थितीत एका विशिष्ट विषयावरील प्रत्येकी एक वेबिनार सादर करतील. आर्ट ऑफ लिव्हिंग द्वारे सोमवार 24 मे रोजी “बाह्य संकटात आंतरिक शक्तीचा शोध ” यावर पहिले वेबिनार होणार आहे.
पाच वेबिनार मालिकेचा उद्देश कोविड -19 च्या सध्याच्या संदर्भात अत्यंत महत्त्वाच्या समस्यांविषयी अधिकाधिक लोकांना आठवण करून देणे हा आहे. या मालिकेद्वारे या समस्या एकत्रितपणे समजून घेण्याचा प्रयत्न केला जाईल , या पाच संस्था या समस्यांना उत्तर देतील आणि त्यांचे ज्ञान आणि अनुभव सामायिक करतील
महामारीमुळे लोकांना मोठ्या संख्येने भेडसावणाऱ्या आव्हानांचा सामोरे जाण्यासाठी आर्ट ऑफ लिव्हिंग सोमवारी संध्याकाळी 5 वाजल्यापासून “बाह्य संकटामध्ये आंतरिक शक्तीचा शोध” या विषयावर वेबिनार सादर करेल. स्वामी पूर्णचैतन्य जी, इंटरनॅशनल फॅकल्टी, आर्ट ऑफ लिव्हिंग आपले विचार मांडतील. आयुष मंत्रालयाचे सहसचिव रणजित कुमार आणि एमडीएनआयवायचे संचालक डॉ. ईश्वर व्ही. बसवरादी यांचेही भाषण होईल. आयुष मंत्रालयाच्या युट्यूब आणि फेसबुक पेजवर सर्व वेबिनारचे थेट प्रक्षेपण केले जाईल.
या मालिकेतले अन्य चार वेबिनर द योग इन्स्टिट्यूट, कृष्णाचार्य योग मंदिरम, अरहमध्यानयोग आणि कैवल्यधाम योग संस्था सादर करतील.
संरक्षण मंत्रालय
सातपैकी सहा नवीन संरक्षण कंपन्यांना व्यवसायामध्ये पहिल्या सहामाहीत अंतरिम नफा
कंपन्यांची 8,400 कोटी रूपयांपेक्षा जास्त उलाढाल
नवी दिल्ली, 29 एप्रिल 2022
विजया दशमीदिनी म्हणजेच दि. 15 ऑक्टोबर, 2021 रोजी राष्ट्राला समर्पित करण्यात आलेल्या सात नवीन संरक्षण कंपन्यांपैकी सहा कंपन्यांनी व्यवसायाच्या प्रारंभीच्या सहा महिन्यामध्ये, 1ऑक्टोबर, 2021 ते 31 मार्च, 2022 या काळात अंतरिम नफा नोंदवला आहे. यंत्र इंडिया लिमिटेड ही कंपनी वगळता उर्वरित सर्व कंपन्यांनी पहिल्या सहामाहीत अंतरिम नफा नोंदवला आहे. नफा कमावणा-या कंपन्यांमध्ये मुनिशन्स इंडिया लिमिटेड , आर्मर्ड व्हेइकल्स निगम लिमिटेड , अॅडव्हान्स्ड वेपन्स अँड इक्विपमेंट इंडिया लिमिटेड , ट्रूप कम्फटर्स लिमिटेड , इंडिया ऑप्टेल लिमिटेड  आणि ग्लायडर्स इंडिया लिमिटेड  यांचा समावेश आहे. या कंपन्यांनी कमावलेल्या नफ्याचा तपशील पुढीलप्रमाणे आहे.

|
|
S No
|
|
New Defence Company
|
|
Avg six monthly Profit/Loss during the last three years
|
|
Provisional Profit / Loss

|
|
1
|
|
MIL
|
|
-677.33
|
|
28
|
|
2
|
|
AVNL
|
|
-164.33
|
|
33.09
|
|
3
|
|
IOL
|
|
-5.67
|
|
60.44
|
|
4
|
|
YIL
|
|
-348.17
|
|
-111.49
|
|
5
|
|
AWEIL
|
|
-398.5
|
|
4.84
|
|
6
|
|
GIL
|
|
-43.67
|
|
1.32
|
|
7
|
|
TCL
|
|
-138.17
|
|
26
कॉर्पोरेट संस्थांप्रमाणे व्यवसाय चालवण्यासाठी सरकारने या नवीन संरक्षण कंपन्यांना आवश्यक सहाय्य देण्यासाठी आवश्यक पावले उचलली आहेत. या नवीन कॉर्पोरेट कंपन्यांना प्रदान करण्यात आलेल्या कार्यात्मक आणि आर्थिक स्वायतत्तेमुळे सरकारच्या मदतीने आयुध निर्मिती कंपन्यांच्या कार्याने नवीन वळण घेतले आहे.
या कंपन्यांनी स्थापनेच्या पहिल्या दिवसापासूनच नवीन बाजारपेठांचा शोध घेऊन, आपल्या व्यवसायाचा विस्तार करण्यास प्रारंभ केला. यामध्ये निर्यातीचाही समावेश होता. त्यामुळे अगदी अल्प काळामध्ये या कंपन्यांनी देशांतर्गत 3,000 कोटी आणि निर्यातीच्या 600 कोटींच्या मालाची मागणी नोंदवून घेतली.एमआयएलने 500 कोटी रूपयांचा दारूगोळा निर्यात करण्याची सर्वात मोठी ऑर्डर मिळवली आहे. या कंपन्या ‘इन-हाउस’ तसेच सहयोगी कंपन्यांच्या मदतीने नवीन उत्पादने विकसित करण्यासाठी कार्यरत आहेत. वायआयएलला भारतीय रेल्वेसाठी अक्सेलस पुरविण्याची सुमारे 251 कोटींची ऑर्डर मिळाली आहे.
येथे एक गोष्ट लक्षात घेण्यासारखी म्हणजे, सरकारने 16 जून, 2021 रोजी संरक्षण मंत्रालयाच्या अखत्यारीमध्ये असलेल्या आयुध निर्माण कारखाना मंडळाचे व्यावसायिक व्यवस्थापन असणाऱ्या सात सरकारी मालकीच्या कॉर्पोरेट कंपन्यात रुपांतर करण्याचा महत्वपूर्ण निर्णय घेतला. संरक्षण विषयक उत्पादनांचे व्यावसायीकरण हा प्रदीर्घ काळापासून प्रतीक्षित असलेला निर्णय घेऊन सरकारने या क्षेत्रामध्ये मोठ्या प्रमाणावर सुधारणा घडवून आणण्यात पुढाकार घेतला आहे.N.Chitale/Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 186
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये/केंद्रशासित प्रदेशांना 103.5 कोटींपेक्षा अधिक लसीच्या मात्रा केल्या उपलब्ध
राज्ये/केंद्रशासित प्रदेशांकडे अजूनही 10.85 कोटींपेक्षा अधिक लसीच्या न वापरलेल्या मात्रा शिल्लक
देशभरातल्या कोविड – 19 प्रतिबंधक लसीकरण अभियानाचा वेग आणि व्याप्ती वाढविण्यासाठी केंद्र सरकार वचनबद्ध आहे. कोविड – 19 प्रतिबंधक लसीकरणाच्या नव्या टप्प्याला 21 जून 2021 पासून सुरूवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे. राज्ये आणि केंद्रशासित प्रदेशांना लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करीत आहे. केंद्र सरकार कोविड -19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75% लसींची खरेदी करून , राज्ये आणि केंद्रशासित प्रदेशांना त्याचा  पुरवठा करत आहे .
|
|
VACCINE DOSES
|
|

|
|
SUPPLIED
|
|
1,03,53,51,045
|
|
BALANCE AVAILABLE
|
|
10,85,69,250
केंद्र सरकारने आतापर्यंत 103 कोटी 50 लाखांपेक्षा जास्त  लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अशा सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 10.85 कोटी  कोविड लसींच्या न वापरलेल्या उपयोगी मात्रा अजूनही शिल्लक आहेत.
पंतप्रधान कार्यालय
2001 मध्ये संसदेवर झालेल्या हल्ल्यातील शहीदांना पंतप्रधानांनी वाहिली श्रद्धांजली
नवी दिल्ली, 13 डिसेंबर 2019
पंतप्रधान नरेंद्र मोदी यांनी 2001 मध्ये संसदेवर झालेल्या हल्ल्यातील शहीदांना श्रद्धांजली वाहिली.
पंतप्रधान म्हणाले, "आज आपण शूर वीरांना श्रद्धांजली वाहत आहोत ज्यांनी आपल्या संसदेचे रक्षण करताना आपल्या प्राणांची आहुती दिली. त्यांचे हौतात्म्य कधीही विस्मृतीत जाणार नाही."
Today we pay homage to the brave personnel who sacrificed their lives while protecting our Parliament.
— Narendra Modi  December 13, 2019
Their martyrdom will never be forgotten. pic.twitter.com/LAMG3HPC6S
S.Tupe/S.Kane/P.Kor
(Visitor Counter : 65
परराष्ट्र व्यवहार मंत्रालय
भारताच्या जी 20 अध्यक्षपदाच्या तयारीसाठी आणि G20 सचिवालयाची स्थापना आणि कर्मचारी नियुक्त करण्यास केंद्रीय मंत्रिमंडळाची मंजुरी
नवी दिल्ली, 15 फेब्रुवारी 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज जी 20 सचिवालय आणि त्याच्या अहवाल देणाऱ्या रचनांच्या स्थापनेला मंजुरी दिली, जे एकूण धोरणात्मक निर्णयांच्या अंमलबजावणीसाठी आणि भारताच्या आगामी जी 20 अध्यक्षपदासाठी आवश्यक असलेल्या व्यवस्थांसाठी जबाबदार असेल.
1 डिसेंबर 2022 ते 30 नोव्हेंबर 2023 या कालावधीत भारत जी 20 गटाचे अध्यक्षपद भूषवेल, जे 2023 मधील भारतातील जी 20 शिखर परिषदेपर्यंत राहील. जी 20 हा आंतरराष्ट्रीय आर्थिक सहकार्याचा प्रमुख मंच आहे जो जागतिक आर्थिक प्रशासनात महत्त्वाची भूमिका बजावतो.
भारताच्या जी 20 अध्यक्षपदाच्या वस्तुस्थिती / ज्ञान / सामग्री, तांत्रिक, माध्यम, सुरक्षा आणि लॉजिस्टिक पैलूंशी संबंधित कामे हाताळण्यासाठी प्रचलित प्रघातानुसार जी 20 सचिवालय स्थापन केले जात आहे. हे सचिवालय, परराष्ट्र मंत्रालय, अर्थ मंत्रालय आणि इतर संबंधित मंत्रालये/विभाग आणि संबंधित विषय तज्ञ , अधिकारी आणि कर्मचारी सांभाळतील. सचिवालय फेब्रुवारी 2024 पर्यंत कार्यरत राहील.
पंतप्रधानांच्या अध्यक्षतेखालील सर्वोच्च समिती सचिवालयाला मार्गदर्शन करेल आणि त्यात भारताच्या जी 20 अध्यक्षपदासाठी सर्वसमावेशक मार्गदर्शनाकरिता अर्थमंत्री, गृहमंत्री, परराष्ट्र मंत्री आणि जी 20 शेर्पा  यांचा समावेश असेल. तसेच, सर्व जी 20 तयारींवर देखरेख ठेवण्यासाठी आणि सर्वोच्च समितीला अहवाल देण्यासाठी एक समन्वय समिती देखील स्थापन केली जाईल. जी 20 सचिवालय बहुपक्षीय मंचावरील जागतिक मुद्यांवर भारताच्या नेतृत्वासाठी ज्ञान आणि कौशल्यासह दीर्घकालीन क्षमता निर्माण करण्यास सक्षम करेल.
Jaydevi PS/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 160
माहिती आणि प्रसारण मंत्रालय
भारताची सलग तिसऱ्यांदा आशिया -पॅसिफिक प्रसारण विकास संस्थेच्या  अध्यक्षपदी निवड
भारताने आशिया-पॅसिफिक प्रसारण विकास संस्थेच्या सर्वसाधारण परिषदेच्या अध्यक्षपदाची जबाबदारी 2018 पासून घेतली असून, 2018 ते 21. 2021 ते 23 अशी दोन वेळा सलग भारताकडे ही जबाबदारी आहे. आणि आता सलग तिसऱ्यांदा या प्रतिष्ठित आंतरराष्ट्रीय संस्थेच्या अध्यक्षपदी भारताची निवड होणे, ही एक अभूतपूर्व घटना आहे.
या यशाबद्दल प्रतिक्रिया देतांना, माहिती आणि प्रसारण सचिवांनी सांगितले की अशी घटना एआयबीडी संस्थेच्या इतिहासात पहिल्यांदाच घडली आहे. 50 वर्षे जुन्या असलेल्या ह्या संस्थेने पुन्हा भारताची अध्यक्षपदी निवड करणे, म्हणजे आशिया-प्रशांत क्षेत्र आणि संपूर्ण जगानेच भारतावर दाखवलेला हा विश्वास आहे. भारत या क्षेत्रात जगाला मार्ग दाखवू शकतो आणि प्रसारण क्षेत्राला एक नवे मूल्य मिळवून देऊ शकतो.
एआयबीडी या संस्थेची स्थापना यूनेस्कोच्या अंतर्गत, 1977 साली झाली असून ही एक विशेष प्रादेशिक आंतरसरकारी संस्था आहे. सध्या या संस्थेचे 44 देशांतील 92 सदस्य आहेत. ज्यात, 26 सरकारी सदस्य  प्रतिनिधी असून ते 48 प्रसारण प्राधिकरणे आणि प्रसारण संस्थांचे प्रतिनिधित्व करतात. तसेच 44 संलग्न संस्था 28 देशांचे आणि आशिया, प्रशांत क्षेत्र, युरोप, आफ्रिका, अरब देश आणि उत्तर अमेरिकेचे प्रतिनिधित्व करतात. भारत या संस्थेचा एक संस्थापक सदस्य असून, भारताची सार्वजनिक प्रसारण सेवा, प्रसार भारती, या संस्थेत, माहिती आणि प्रसारण मंत्रालयाचे प्रतिनिधित्व करते.
आशिया-पॅसिफिक प्रसारण विकास संस्थे  ची 21 वी सर्वसाधारण परिषद आणि संबंधित सभा, 2023  अध्यक्ष, आणि प्रसारभारतीचे मुख्य कार्यकारी अधिकारी, गौरव द्विवेदी, यांच्या अध्यक्षतेखाली 2 ते 4 ऑक्टोबर, 2023 दरम्यान मॉरिशसच्या पोर्तुसिटी इथे झाली. धोरण निर्मिती आणि संसाधन विकासाद्वारे आशिया-पॅसिफिक प्रदेशात एक गतिमान आणि एकसंध इलेक्ट्रॉनिक मीडिया साठी पोषक वातावरण निर्मितीविषयी या परिषदेत महत्वाची चर्चा झाली.
आंतरराष्ट्रीय प्रसारण संस्थेत असे प्रतिष्ठित पद भूषवण्याची सलग तिसऱ्यांदा मिळालेली संधी, केवळ भारत आणि प्रसार भारतीवरील आंतरराष्ट्रीय माध्यमांचा दृढ विश्वासच दर्शवत नाही तर प्रसारणाच्या क्षेत्रात धोरणात्मकदृष्ट्या पुढील टप्पे गाठण्यासाठी भारताचा पायाही त्यातून घातला जात आहे.
पंतप्रधान कार्यालय
ऑस्ट्रेलियात भारताच्या कोव्हॅक्सिन लसीला मान्यता दिल्याबद्दल पंतप्रधानांनी स्काॅट माॅरीसन यांचे मानले आभार
भारताच्या कोव्हॅक्सिन या लसीच्या प्रकाराला ऑस्ट्रेलियात मान्यता दिल्याबद्दल पंतप्रधान नरेंद्र मोदी यांनी ऑस्ट्रेलियाचे पंतप्रधान एच.ई.स्कॉट मॉरिसन यांचे आभार मानले आहेत.
आपल्या ट्विटरसंदेशामध्ये पंतप्रधान म्हणाले;
मी माझे प्रिय सुह्रुद स्कॉट मॉरिसन एम.पी.यांनीभारताच्या कोव्हॅक्सिनला ऑस्ट्रेलियात मान्यता दिल्याबद्दल त्यांचे आभार मानतो. हे भारत आणि ऑस्ट्रेलिया "यांच्यातील भागीदारीच्या दृष्टीने कोविडनंतरच्या काळातील महत्त्वाचे पाऊल आहे.
पंतप्रधान कार्यालय
भारतीय फुटबॉलपटू सुनील छेत्री आंतरराष्ट्रीय फुटबॉल पुरुष खेळाडूंमध्ये सर्वाधिक गोल करणारा तिसऱ्या क्रमांकाचा सक्रिय खेळाडू ठरल्याबद्दल पंतप्रधानांनी व्यक्त केला आनंद
नवी दिल्ली, 28 सप्टेंबर 2022
पंतप्रधान नरेंद्र मोदी यांनी भारतीय फुटबॉलपटू सुनील छेत्री, आंतरराष्ट्रीय फुटबॉल पुरुष खेळाडूंमध्ये सर्वाधिक गोल करणारा तिसऱ्या क्रमांकाचा सक्रिय खेळाडू ठरल्याबद्दल आनंद व्यक्त केला आहे.
फिफा विश्वचषकाच्या ट्विटला उत्तर देताना पंतप्रधानांनी ट्विट केले आहे;
“अभिनंदन सुनील छेत्री! यामुळे भारतात फुटबॉलची लोकप्रियता नक्कीच वाढेल. @chetrisunil11 ⚽️ 🇮🇳"
S.Kane /R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
चेंज ऑफ गार्ड सोहळा येत्या शनिवारपासून सकाळी 9 ते 10 या वेळेत होणार
नवी दिल्ली, 23 नोव्हेंबर 2022
राष्ट्रपती भवनाच्या प्रांगणावर, येत्या शनिवारपासून , सकाळी 9 ते 10 या वेळात चेंज ऑफ गार्ड सोहळा होणार आहे. या समारंभाला उपस्थित राहण्यासाठी https://rb.nic.in/rbvisit/rbvisit_cog.aspx या संकेतस्थळावर अर्ज करता येईल.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 82
महिला आणि बालविकास मंत्रालय
नारी शक्ती पुरस्कार-2021 साठी नामांकन अर्ज पाठवण्याचे महिला आणि बाल विकास मंत्रालयाचे आवाहन
महिलांच्या आर्थिक आणि सामाजिक सक्षमीकरणाच्या क्षेत्रात उल्लेखनीय कार्याला मान्यता देणारे पुरस्कार
ऑनलाइन अर्ज/नामांकने 31 जानेवारी 2022 पर्यंत पाठवता येतील
नवी दिल्ली, 6 जानेवारी 2022
महिला आणि बाल विकास मंत्रालयाने नारी शक्ती पुरस्कार-2021 साठी नामांकन अर्ज पाठवण्याचे आवाहन केले आहे. अर्ज/नामांकने केवळ ऑनलाइन पद्धतीनेच स्वीकारली जातील आणि www.awards.gov.in या पोर्टलवर हे अर्ज सादर करता येतील. 31 जानेवारी 2022 पर्यंत प्राप्त झालेले सर्व अर्ज/नामांकने वर्ष 2021 च्या नारी शक्ती पुरस्कारासाठी विचारात घेतली जातील.
महिलांच्या आर्थिक आणि सामाजिक सक्षमीकरणाच्या क्षेत्रात केलेल्या उल्लेखनीय कार्यासाठी हा पुरस्कार दिला जातो. महिला आणि बाल विकास मंत्रालयाच्या वतीने नारी शक्ती पुरस्कार-2021 हा आंतरराष्ट्रीय महिला दिनानिमित्त म्हणजेच 8 मार्च 2022 रोजी प्रदान केला जाईल.
नारी शक्ती पुरस्कारासाठी पात्रता निकषा संबंधीची मार्गदर्शक तत्वे आणि इतर तपशील https://wcd.nic.in/acts/guidelines-nari-shakti-puraskar-2021-onwards वर उपलब्ध आहे.
महिला सक्षमीकरणासाठी विशेषत: असुरक्षित आणि उपेक्षित महिलांसाठी केलेल्या सेवाकार्यासाठी, व्यक्ती आणि संस्थांना महिला आणि बाल विकास मंत्रालय दरवर्षी नारी शक्ती पुरस्कार प्रदान करते. प्रत्येक पुरस्कारार्थीला दोन लाख रुपये रोख आणि प्रमाणपत्र असे या पुरस्काराचे स्वरूप आहे.
हे पुरस्कार सर्व व्यक्ती आणि संस्थांसाठी खुले आहेत. पुरस्कारांची कमाल संख्या  15 असू शकते. तथापि, महिला आणि बाल विकास मंत्र्यांच्या अध्यक्षतेखालील निवड समितीच्या अधिकारानुसार या कमाल संख्येला कोणतीही शिथिलता देण्यासाठी अनुमती दिली जाऊ शकते.
या पुरस्कारांसाठी स्व-नामांकन आणि शिफारसी देखील विचारात घेतल्या जातात. निवड समिती पुरेशा समर्थनासह या पुरस्कारासाठी एखाद्या व्यक्तीची/संस्थेची शिफारस देखील करू शकते.
महिला आणि बाल विकास मंत्रालयाच्या संयुक्त सचिव स्तरावरील अधिकाऱ्याच्या अध्यक्षतेखालील एक छाननी समिती, पुरस्कारांसाठी अर्ज केलेल्या/शिफारस केलेल्या संस्था आणि व्यक्तींच्या कामगिरीचा विचार करून, पुरस्कारांसाठी प्राप्त झालेल्या नामांकनांची छाननी करेल आणि त्यातून निवडलेल्या अर्जांची यादी तयार करेल. पुरस्कार विजेत्यांची अंतिम निवड छाननी समितीच्या शिफारशींच्या आधारे, केंद्रीय महिला आणि बाल विकास मंत्र्यांच्या अध्यक्षतेखालील निवड समितीद्वारे केली जाते.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 256
उपराष्ट्रपती कार्यालय
अनैतिक पद्धतींना आळा घालण्यासाठी आचार संहिता आणि स्व-नियामक यंत्रणा आवश्यक-उपराष्ट्रपतींचे बांधकाम क्षेत्राला आवाहन
(नवी दिल्ली, 14 फेब्रुवारी 2019
बांधकाम क्षेत्रातील अनैतिक पद्धतींचा आळा घालण्यासाठी आचारसंहिता आणि स्व-नियामक यंत्रणा अस्तित्वात आणावी असे आवाहन उपराष्ट्रपती एम. व्यंकय्या नायडू यांनी बांधकाम क्षेत्राला केले आहे.
क्रेडाईतर्फे नवी दिल्लीत आयोजित तिसऱ्या युथ कॉन परिषदेत युवा उद्योजक आणि व्यावसायिकांना ते आज संबोधित करत होते. काही जणांनी अनैतिक पद्धतींचा अवलंब केल्यामुळे बांधकाम ध्येय सर्वोच्च न्यायालयाच्या तसेच वैधानिक ग्राहक हक्क संस्थांच्या पडताळणीसाठी आले असल्याचे त्यांनी निदर्शनाला आणून दिली.
बांधकाम क्षेत्र विकासक, बिल्डर्स आणि दलालांपैकी 95 टक्के जणांकडे अनिवार्य असणारे पॅन कार्ड नसते असे कॅगच्या अहवालात नमूद करण्यात आल्याचे त्यांनी सांगितले. या क्षेत्राने डिजिटल व्यवहारांना चालना द्यावी आणि या क्षेत्रात पारदर्शकतेत वाढ करावी, असे त्यांनी सांगितले.
N.Sapre/J.Patankar/P.Kor
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 12 ऑक्टोबर 2022
|
|
- 219.09 cr Total Vaccine doses  have been administered so far under Nationwide Vaccination Drive
- 4,93,352 doses administered in last 24 hours
- India's Active caseload currently stands at 26,292
- Active cases stand at 0.06%
- Recovery Rate currently at 98.76%
- 3,208 recoveries in the last 24 hours increases Total Recoveries to 4,40,63,406
- 2,139 new cases recorded in the last 24 hours
- Daily positivity rate 
- Weekly Positivity Rate 
- 89.76 cr Total Tests conducted so far; 2,64,216 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 219.09  कोटींची संख्या पार केली आहे.
16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4.10  कोटीहून अधिक किशोरवयीनांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील रुग्णसंख्या सध्या 26,292 इतकी आहे, ती देशाच्या एकूण रुग्णसंख्येच्या तुलनेत 0.06% इतकी आहे.
परिणामी, भारतात रुग्ण बरे होण्याचा दर 98.76% झाला आहे.
गेल्या 24 तासांत 3,208 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,63,406 झाली आहे.
गेल्या 24 तासात 2,139 नव्या कोरोना रुग्णांची नोंद झाली.
गेल्या 24 तासात एकूण 2,64,216 चाचण्या करण्यात आल्या. भारताने आतापर्यंत एकूण 89.76  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.13% तर दैनंदिन पॉझिटिव्हिटी दर 0.81% आहे.
S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
पंतप्रधान कार्यालय
पंतप्रधानांची बनारस हिंदू विद्यापीठाला भेट
(नवी दिल्ली, 19 फेब्रुवारी 2019
पंतप्रधान नरेंद्र मोदी यांनी आज वाराणसीतील बनारस हिंदू विद्यापीठाला भेट दिली. पंडित मदनमोहन मालवीय आणि वाराणसी घाटांच्या भित्तिचित्रांचे अनावरण पंतप्रधानांनी केले. मालवीय यांच्या पुतळ्याला त्यांनी पुष्पांजली अर्पण केली.
यावेळी उत्तर प्रदेशचे राज्यपाल राम नाईक, मुख्यमंत्री योगी आदित्यनाथ आणि इतर मान्यवर उपस्थित होते.
लहरतारा येथे भाभा कर्करोग रुग्णालयाचे आणि पंडित मदन मोहन मालवीय कर्करोग रुग्णालयाचे उद्घाटन त्यांनी केले. या रुग्णालयांमुळे उत्तर प्रदेश आणि शेजारच्या मध्य प्रदेश, छत्तीसगड, झारखंड, बिहार इथल्या रुग्णांना उपचार मिळू शकतील.
पहिल्या भाभाट्रॉनचे राष्ट्रार्पण पंतप्रधानांनी केले.
केअर युनिट आणि ओपीडीला भेट देऊन पंतप्रधानांनी रुग्णांशी संवाद साधला.
पंतप्रधानांनी जनआरोग्य योजना-आयुष्मान भारतच्या लाभार्थ्यांशी पंतप्रधानांनी संवाद साधला.
B.Gokhale/S.Kakade/P.Kor